Tervezési mandátum meghatározása		

	A tervezési mandátumhoz kapcsolódó lépések:
– Mandátum tartalmának kialakítása (stratégiai téma, időhorizont, feladatok, felelősök, határidő)
– Mandátum kibocsátása
– Projektalapítók / projektszponzor kijelölése
– Értesítés, hatásköri egyeztetés	
A mandátum tartalmazza mindazokat az okokat és tényeket, amelyek a stratégiai dokumentum kidolgozásához vezettek. A mandátum javasolt elemei: 
 – a mandátumot adó testület (pl. miniszter, szakállamtitkár) megnevezése, 
 – a mandátumot kapó, azaz a benyújtásért felelős szervezet megnevezése (szakállamtitkár, főosztály, felelős személy stb.), 
 – pontos felhatalmazás, azaz a stratégiai terület kijelölése a feladatok meghatározása (határidő, ütemezés), 
 – a mandátum alapjául szolgáló jogszabályok, kötelezettségek felsorolása (pl. kormánydöntés, EU-s kötelezettség, hazai jogszabályi kötelezettség, egyéb).
A munka megkezdéséről, a mandátum tartalmáról javasolt értesíteni más, érintett kormányzati és egyéb társadalmi és szakmai szerveket, intézményeket a hatékony koordináció és információáramlás, valamint a stratégiaalkotási munkát támogató társadalmi és szakmai partnerség kialakítása érdekében.
Ebben a projektfázisban érdemes megkezdeni az adott szakpolitikai területen, ágazatban meglévő, kapcsolódó stratégiai dokumentumok feltérképezését, valamint az érintett intézményekkel, partnerekkel a hatáskör tisztázását. Ezáltal kiszűrhető bármilyen átfedés, vagy akár hatáskörütközés, ugyanakkor emelhető a potenciális (társadalmi és szakmai) partnerek érdekeltsége.
Projektszervezet kialakítása		
	A projektszervezet kialakításának lépései:
– Projektszervezet kereteinek kijelölése
– Projekt Irányító Bizottság (PIB) tagjainak kijelölése
– Felelősök (projektvezető) kijelölése
– Minőségbiztosítási csoport tagjainak kijelölése (opcionális)
– Tervező munkacsoport kijelölése	
Projektterv meghatározása		

	Ütemterv: a projekt feladatstruktúrája, a feladatok végrehajtásához szükséges idő és a befejezési határidő megjelölésével.
Erőforrásterv: a feladatok végrehajtásához szükséges erőforrások (elsősorban embernap és további, pénzben kifejezhető költségek).
Tervezés indítása, projektterv elfogadása: a megfelelő döntéshozatali fórum (pl. PIB) elfogadja a stratégiai dokumentum kidolgozásának projekttervét. Ennek alapján megkezdődhet a stratégiai dokumentum kialakítása. 	
	Ex ante megközelítés és értékelők kiválasztása: A belső ex ante ellenőrzést a Stratégiai Főosztály végzi. Külső ex ante értékelők esetében a projektszponzor kezdeményezi az ex ante értékelők kiválasztására irányuló beszerzési eljárást. Amennyiben az ex ante értékelésre nem utólagosan, a dokumentum kidolgozását követően kerül sor, hanem az értékelők a tervezés folyamatában már részt vesznek, akkor munkájukat már a helyzetértékelés fázisában elkezdik. Ennél fogva kiválasztásukat és az esetleges szerződéskötés ütemezését is ehhez kell igazítani.
A projektszervezet felállítása és a projekttervezés során javasolt a minisztériumban mindenkor érvényben lévő projektmenedzsment-ajánlások, szabályok követése, valamint a Monitoring Kézikönyv ajánlásainak figyelembe vétele.